Rogue One

Rogue One: A Star Wars Story (eða Rogue One) er bandarísk geimmynd frá árinu 2016, leikstýrð af Gareth Edwards. Handritið er eftir Chris Weitz og Tony Gilroy og er úr sögu eftir John Knoll og Gary Whitta. Myndin var framleidd af Lucasfilm en Walt Disney Studios Motion Pictures sá um dreifingu. Myndin er sú fyrsta í Star Wars anthology seríunni og er beinn undanfari Stjörnustríðs (1977) (e. Star Wars: A New Hope). 

Felicity Jones, Diego Luna, Ben Mendelsohn, Donnie Yen, Mads Mikkelsen, Alan Tudyk, Riz Ahmed, Jiang Wen og Forest Whitaker fara með aðalhlutverkin. Myndin gerist viku fyrir Stjörnustríð og fjallar um hóp uppreisnarmanna sem sameinast og reyna að stela teikningunum af Dauðastjörnunni, gereyðingarvopni vopn Stjörnuveldisins (e. Galactic Empire). Myndin fjallar um fyrsta sigur uppreisnarsinna gegn Stjörnuveldinu, en vitnað er til atvikanna í upphafstextanum í Stjörnustríði.

Myndin fór í framleiðslu tíu árum eftir að Knoll fékk hugmyndina fyrir henni, en myndin er frábrugðin hefðbundnari Stjörnustríðs kvikmyndum, bæði út frá söguþræði og kvikmyndagerð.

Upphafsatriði myndarinnar var tekið upp á Reynisfjöru, á suðurlandi Íslands.

 Heimildir 

Flokkur:Kvikmyndir frumsýndar 2016